Instrucțiuni de completare pentru
Referatul de necesitate – Achiziții 2017

 Legea 98/2016 privind achizițiile publice, și HG 395/2016 cu normele metodologice de aplicare a prevederilor referitoare la atribuirea contractelor de achiziție publică – acord cadru din legea 98/2016, prevăd următoarele:

 *(4) [Compartimentele] autorităţii contractante au obligaţia de a sprijini activitatea compartimentului intern specializat în domeniul achiziţiilor, în funcţie de specificul şi complexitatea obiectului achiziţiei.*

*(5) În sensul alin. (4), sprijinirea activităţii compartimentului intern specializat în domeniul achiziţiilor publice se realizează, fără a se limita la acestea, după cum urmează:*

*a) transmiterea referatelor de necesitate care cuprind necesităţile de produse, servicii şi lucrări, valoarea estimată a acestora, precum şi informaţiile de care dispun, potrivit competenţelor, necesare pentru elaborarea strategiei de contractare a respectivelor contracte/acorduri-cadru;*

*b) transmiterea, dacă este cazul, a specificaţiilor tehnice aşa cum sunt acestea prevăzute la art. 155 din Lege;*

*c) în funcţie de natura şi complexitatea necesităţilor identificate în referatele prevăzute la lit. a), transmiterea de informaţii cu privire la preţul unitar/total actualizat al respectivelor necesităţi, în urma unei cercetări a pieţei sau pe bază istorică;*

*d) informarea cu privire la fondurile alocate pentru fiecare destinaţie, precum şi poziţia bugetară a acestora;*

*e) informarea justificată cu privire la eventualele modificări intervenite în execuţia contractelor/acordurilor-cadru, care cuprinde cauza, motivele şi oportunitatea modificărilor propuse;*

*f) transmiterea documentului constatator privind modul de îndeplinire a clauzelor contractuale.*

 În acest sens, se solicită tuturor entităților UPT completarea fișierului machetă atașat și trimiterea lui atât în format electronic cât și pe suport de hârtie, centralizat și semnat de conducătorul entității. Fișierul are în antent, cu roșu, date suplimentare care trebuie completate de către acesta.

Observații privind completarea:

* Propunerile intențiilor de achiziții produse/servicii/lucrări se fac în limita bugetelor (de contracte, sponsorizări, etc.) raportate la nivelul anului 2016
* Pe foaia de lucru principală „Propuneri“ trebuie completate doar celulele albe, nu trebuie schimbate formule; fiind deja formatat ca tabel, apăsând repetat TAB puteți trece de la o celulă la alta și insera un rând nou când ajungeți la ultima coloană
* Propunerile se fac, ca până acum, în baza unui cod CPV (Common Procurement Vocabulary - reprezintă un nomenclator standardizat, emis de către Uniunea Europeana, care descrie categorii și tipuri de bunuri și servicii ce pot face obiectul achizițiilor publice).
* Nomenclatorul CPV se găsește pe o foaie de lucru separată; puteți folosi funcția de filtrare pentru a găsi codul dorit. Alegeți un cod cât mai aproape de necesitatea dorită, de ex. 30125100-2 „Cartuse de toner” e mai general decât 30125120-8 „Toner pentru fotocopiatoare”
* Codurile CPV s-au schimbat puțin față de anul trecut, puteți completa direct coloana „Cod CPV” de pe foaia „Propuneri”, astfel coloana „Descriere CPV” se va auto-completa. Dacă obțineți „#N/A” la „Descriere”, trebuie căutat noul cod în foaia „CPV”.
* Mijloace fixe sunt obiectele de inventar (inclusiv nemateriale precum software) cu valoare mai mare de 2.500 lei incluzând TVA (19% sau altul), și care au o durata normală de utilizare mai mare de un an
* Coloana "Unitate de Măsură" se completează și pentru servicii și lucrări, de ex. 2 „bucăți" de instalări sisteme
* Prețurile sunt estimative la nivelul pieții, și nu trebuie să conțină TVA
* Sursa de finanţare se alege din listă; se poate tasta ca atare (Excel va auto-completa) sau poate e mai practic apăsând ALT și Săgeată-jos, apoi Enter pe valoarea dorită
* Cele două noutăți legislative sunt declararea „Necesității achiziţiei” și a „Obiectivelor la care contribuie satisfacerea necesităţii achiziției”. Coloana „Obiective” trebuie să înceapă, ca în exemple, cu „didactic: ”, „cercetare: ”, sau „administrativ: ”. Coloana „Necesitate” trebuie să justifice plus-valoarea adusă de achiziționarea produsului/serviciilor/lucrării. Toate coloanele acceptă mai multe rânduri de text, nu ezitați să descrieți pe larg.
	+ **Nevoia** caracterizată ca fiind **obiectivă** și care urmează să fie satisfăcută prin achiziția de produse/lucrări/servicii se transformă într-o necesitate care trebuie îndeplinită de către autoritatea contractantă.
	+ Trecerea de la „**nevoie**” la „**necesitate**” are la bază ideea de utilizare în condiții de economicitate, eficacitate și eficiență a resurselor limitate (de exemplu, bugetul autorității contractante) și cu întrebuințări alternative, prin realizarea alegerii opțiunii celei mai avantajoase pentru satisfacerea nevoilor în condițiile existente.
	+ „**Necesitatea**” este ceea ce, în urma unei analize care are la bază nevoia exprimată și opțiunile disponibile pentru satisfacerea acesteia, se decide ca fiind necesar a se întreprinde pentru a satisface nevoia respectivă (de exemplu: achiziția de servicii de tipografie ca răspuns la necesitatea care îndeplinește nevoia anterior exprimată).
* În coloana opțională Observații puteți trece cota redusă TVA, condiții speciale de procurare, și alte informații care să ajute Birourile de achiziții ale Rectoratului în organizarea cumpărării.

 SERVICIUL ACHIZITII PUBLICE,

 ing. Dana Suba